[{"text_idx": "#000000", "text": "Aasta ku\u0308la 2021 kandidaatide tutvusus"}, {"text_idx": "#000001", "text": "MeistLiikmedJuhtimineKodukandi strateegiaPo\u0303hikiriMaj. aasta aruandedTeenetema\u0308rgidHuvikaitseProjektidSuveu\u0308likool 2016Turvalised kogukonnadKodukandi juhtimine uuenebHaldusreform 2017Valla koosto\u0308o\u0308u\u0308hendusedEsindatusHead praktikadVabatahtlikud seltsilisedHanke tutvustus ja meeskondOsalevad omavalitsusedKoordinaatoridJuhendmaterjalidKoordinaatorileVabatahtlike kaasamismudeli protsessikirjeldusAbivajajate kaardistamineMotiveerimise juhend sotsiaalpartnerite kaasamiseksVa\u0308rbamisvestlus vabatahtlikuks kandideerijagaVabatahtlikuleJuhend alustavale vabatahtlikuleVabatahtliku seltsilise ka\u0308siraamatProjektis no\u0303utavate dokumentide ta\u0308itmineSotsiaalpartnerileMeedia ja kogemusloodAndmekaitsetingimusedPiloothanke kokkuvo\u0303teKu\u0308lavanemadAbiks ku\u0308lavanemaleLugemiseksKu\u0308lavanemate uuring 2017Ku\u0308lavanemate infolistAasta ku\u0308laAasta ku\u0308la 2021 kandidaatide tutvususStatuut ja materjalidHindamiskomisjonAasta ku\u0308la 2019Aasta ku\u0308la 2017Aasta ku\u0308la 2015\u201cEV 100 igas ku\u0308las\u201dU\u0308hiskingitus \u201cEV100 igas ku\u0308las\u201dU\u0308hiskingituse koordinaatorid maakondadesU\u0308hiskingitusega liitumineVabatahtlik tegevusProjektidTugivo\u0303rgustik vabatahtlikeleVabatahtlike kaasajad koovad vo\u0303rku!Uuri lisaRahvusvaheline tegevusKu\u0308laliikumise tegemisedRahvusvahelised projektidKoolitajadMaapa\u0308evade ajaloostEesti Ku\u0308lade XIV Maapa\u0308ev Harjumaal"}, {"text_idx": "#000002", "text": "ProjektidSuveu\u0308likool 2016Turvalised kogukonnadKodukandi juhtimine uuenebHaldusreform 2017Valla koosto\u0308o\u0308u\u0308hendusedEsindatusHead praktikad"}, {"text_idx": "#000003", "text": "Suveu\u0308likool 2016Turvalised kogukonnadKodukandi juhtimine uueneb"}, {"text_idx": "#000004", "text": "Hanke tutvustus ja meeskondOsalevad omavalitsusedKoordinaatoridJuhendmaterjalidKoordinaatorileVabatahtlike kaasamismudeli protsessikirjeldusAbivajajate kaardistamineMotiveerimise juhend sotsiaalpartnerite kaasamiseksVa\u0308rbamisvestlus vabatahtlikuks kandideerijagaVabatahtlikuleJuhend alustavale vabatahtlikuleVabatahtliku seltsilise ka\u0308siraamatProjektis no\u0303utavate dokumentide ta\u0308itmineSotsiaalpartnerileMeedia ja kogemusloodAndmekaitsetingimusedPiloothanke kokkuvo\u0303te"}, {"text_idx": "#000005", "text": "KoordinaatorileVabatahtlike kaasamismudeli protsessikirjeldusAbivajajate kaardistamineMotiveerimise juhend sotsiaalpartnerite kaasamiseksVa\u0308rbamisvestlus vabatahtlikuks kandideerijagaVabatahtlikuleJuhend alustavale vabatahtlikuleVabatahtliku seltsilise ka\u0308siraamatProjektis no\u0303utavate dokumentide ta\u0308itmineSotsiaalpartnerile"}, {"text_idx": "#000006", "text": "Vabatahtlike kaasamismudeli protsessikirjeldusAbivajajate kaardistamineMotiveerimise juhend sotsiaalpartnerite kaasamiseksVa\u0308rbamisvestlus vabatahtlikuks kandideerijaga"}, {"text_idx": "#000007", "text": "Juhend alustavale vabatahtlikuleVabatahtliku seltsilise ka\u0308siraamatProjektis no\u0303utavate dokumentide ta\u0308itmine"}, {"text_idx": "#000008", "text": "Abiks ku\u0308lavanemaleLugemiseksKu\u0308lavanemate uuring 2017Ku\u0308lavanemate infolist"}, {"text_idx": "#000009", "text": "Aasta ku\u0308la 2021 kandidaatide tutvususStatuut ja materjalidHindamiskomisjonAasta ku\u0308la 2019Aasta ku\u0308la 2017Aasta ku\u0308la 2015"}, {"text_idx": "#000010", "text": "U\u0308hiskingitus \u201cEV100 igas ku\u0308las\u201dU\u0308hiskingituse koordinaatorid maakondadesU\u0308hiskingitusega liitumine"}, {"text_idx": "#000011", "text": "ProjektidTugivo\u0303rgustik vabatahtlikeleVabatahtlike kaasajad koovad vo\u0303rku!Uuri lisa"}, {"text_idx": "#000012", "text": "Tugivo\u0303rgustik vabatahtlikeleVabatahtlike kaasajad koovad vo\u0303rku!"}, {"text_idx": "#000013", "text": "Siin saad tutvuda ko\u0303igist 15 maakonnast esitatud Aasta ku\u0308la kandidaatidega!"}, {"text_idx": "#000015", "text": "Kose vald, Viskla ku\u0308la. Elanikke 91"}, {"text_idx": "#000016", "text": "Viskla ku\u0308la on esmamainitud 1379. aastal. Viskla ku\u0308la on u\u0308ks Kose valla 58. ku\u0308last ja on u\u0308ks aktiivsemaid. Esimene ku\u0308lavanem valiti 2004. aastal ja MTU\u0308 Viskla Ku\u0308laarendamise Selts loodi 2005. aastal. Viskla ku\u0308las on 92 elanikku. 60-ndatel aastatel oli ku\u0308las vilgas seltsielu, kuid 90-ndatel elasid ku\u0308las peamiselt eakad. 2000-ndatel tuldi tagasi juurte juurde ja ku\u0308la noorenes. Vingemaid tuure hakkas ku\u0308laelu vo\u0303tma aastast 2004 ja u\u0308heskoos hakati korraldama u\u0308hisu\u0308ritusi ja moodi la\u0308ksid talgud. 2013. aastal valmis ku\u0308laelanike eestvedamisel Viskla ku\u0308lakeskus. 2018. aastal valmis Eesti Vabariigi 100. su\u0308nnipa\u0308evaks kiikla, kus saab veidi u\u0308le 100 inimese korraga kiikuda. Viskla ku\u0308la lo\u0308o\u0308b meelsasti kaasa Kose valla u\u0308hisu\u0308ritustel, teeb koosto\u0308o\u0308d teiste MTU\u0308-dega ja panustab ka heategevusse."}, {"text_idx": "#000019", "text": "Ka\u0308a\u0308nulise Mustjo\u0303e kallastel Eestimaa eeskojas La\u0308timaa tagakambri la\u0308hedal imeliste ma\u0308nnimetsade ja maaliliste kuplite vahel elatakse julget ja isikupa\u0308rast elu. Siin vaimustutakse endiselt kastestest suvehommikutest ja u\u0308llatuslikest suurvetest. Siin saab igau\u0308ks end unustada seni avastamata metsaradadele ja sukelduda privaatsete metsaja\u0308rvede su\u0308gavusse. Meie inimestel leidub julgeid ideid ja ja\u0308tkub visadust tegudeks. Meil elatakse ku\u0308ll hajali, aga tegelikult ollakse pa\u0308riselt koos. Meil on tugeva o\u0303latundega seotud inspireerivat avarust, millega hoiame traditsioone ja loome leidlikke lahendusi. Me tunneme ja peame meeles oma kogukonna va\u0308a\u0308rtust. Tegutseme, et meiega liituksid uued pered, kuid igatseme tagasi neidki, kes kunagi siit on la\u0308inud. Harglas oskame hinnata arukust, talupojatarkust, u\u0308ksteist kuulata, kuid samas ka kaugemale na\u0308ha. Harglalastena teame, et ku\u0308la elujo\u0303ud pu\u0308sib, kui ko\u0303ik meist seda u\u0308leval hoiavad."}, {"text_idx": "#000020", "text": "Soolu ku\u0308la asub La\u0308a\u0308ne-Nigula vallas La\u0308a\u0308nemaal, Haapsalust umbes 20 kilomeetri kaugusel jo\u0303hvikarikaste Tui raba ja Leidissoo veere peal. Soolu ku\u0308la on esmakordselt mainitud 1520. aastal Stipendia Szoszell nimega. Ja\u0308rgmised kirjalikud u\u0308lesta\u0308hendused pa\u0308rinevad 1725.-1726. aasta adramaarevisjonist ja 1798. a. August Mellini poolt avaldatud \u201eLiivimaa kroonikas\u201d oli ku\u0308la nimepildiks Sosal kahe erineva eesliitega: Maa-Sosal ja Rootsi-Sosal. Mo\u0308o\u0308dunud sajandi alguses oli Soolu ku\u0308la na\u0308ol tegemist sumbku\u0308laga, kuhu kuulus 27 talu. 1997. aastal liideti Soolu ku\u0308laga Rootsiku\u0308la ja osad talud A\u0308nniste ku\u0308last. Su\u0308ndis ta\u0308nane Soolu oma ajalooliste kiviaedade ja tuulikute asemetega. Peame va\u0308ga lugu oma ku\u0308la va\u0308a\u0308rikast ajaloost ja vaatame huviga ettepoole, nautides ku\u0308la uut a\u0308rkamist, vaimsust ja u\u0308ha enam kokkuhoidvat kogukonda."}, {"text_idx": "#000021", "text": "Ha\u0308a\u0308demeeste vald, Kabli ku\u0308la. Elanikke 240"}, {"text_idx": "#000022", "text": "Kabli on va\u0308ike armas rannaku\u0308la Pa\u0308rnumaa lo\u0303unaosas Liivi lahe kaldal.Enim tuntud on Kabli suvitajate lemmikpaigana. Madal ja soojaveeline liivarand on armastatud puhkepaik lastega perede hulgas. Siit leiad rannaliival ja \u2013niidul lookleva promenaadi, piknikupaiku, laste ma\u0308nguva\u0308ljaku ning suvekohviku. Rannapuhkuse ko\u0303rval pakub Kabli vaheldust ka ajaloo- ja loodushuvilistele. Kabli ku\u0308la on kuulus oma kangete kaptenite- reederite poolest ja seda kinnitavad ku\u0308laplatsile paigutatud ma\u0308lestustahvlid ning jaala KAJA, mis on pu\u0308stitatud siinrannas esimese kaugso\u0303idupurjeka vettelaskmise 150. aastapa\u0308evaks. Rannast vaid mo\u0303nesaja meetri kauguselt leiad Kabli Linnujaama, Kabli looduse o\u0303pperaja ja Kabli ku\u0308lastuskeskuse. La\u0308heduses asuvad ka telkimisalad."}, {"text_idx": "#000024", "text": "Piirkonnana toimetab koos endise valla 9 ku\u0308la. Valitud on 6 ku\u0308lavanemat ja kaks ku\u0308laesindajat, u\u0308ks ku\u0308la no\u0303ukogu. Parim meie tegevuses on koosto\u0308o\u0308 ku\u0308lade vahel la\u0308bi mitmete u\u0308hisprojektide nagu Suvetuur 1 kuidas elad ku\u0308la? ja Suvetuur 2 Kaunid koduaiad, 10 lugu Eesti 100 aastasest ajaloost 10 ku\u0308las, Suveo\u0303htujutud 9 ku\u0308las(mis tunnustati maakonna parimaks projektiks), Kriisika\u0308itumise juhend ku\u0308laelanikele, kahe generaatori soetamine ku\u0308lade u\u0308hiskasutuseks. U\u0308hine taotluse koostamine omavalitsusele tegevustoetuseks. Regulaarsed to\u0308o\u0308koosolekud koos OV ametnikega kasulike, oluliste inimestega ku\u0308lade jaoks. Piirkonna kogukonnakogu asutamine."}, {"text_idx": "#000026", "text": "Ku\u0308laselts MUHV ku\u0308lade piirkond asub Lo\u0303una-Hiiumaal, Emmaste osavallas ja koondab nelja ku\u0308la, Muda, Ulja, Harju ja Valgu, elanikke. 1. jaanuari 2021 seisuga elab ku\u0308lades 170 inimest. Kuigi rahvaarv ei ole vo\u0303rreldav 20. sajandi keskpaigaga, mil piirkonnas to\u0308o\u0308tas 2 algkooli, mitu poodi ja ettevo\u0303tet reformvoodito\u0308o\u0308stusest saekaatriteni, pakub piirkond endiselt turvalist ja toetavat elukeskkonda. Ku\u0308lad asuvad kahe riigimaantee a\u0308a\u0308res, mis tagab hea u\u0308henduse nii saare erinevate keskuste kui pealinnaga. U\u0308histesse ettevo\u0303tmistesse nagu talgupa\u0308evad, u\u0308hepa\u0308evakohvikud, o\u0303pitoad jm panustavad nii pu\u0308sielanikud kui suvehiidlased. Ku\u0308lade kokkusaamiskohaks on Valgu seltsimaja, endine kolhoosi so\u0308o\u0308kla, mis ta\u0308na pakub vo\u0303imalust teha kiire interneti toel kaugto\u0308o\u0308d vo\u0303i korraldada erinevaid u\u0308ritusi. Kindlasti on siinsamas ma\u0308nginud ka meie piirkonnale ko\u0303ige rohkem tuntust toonud Muda ku\u0308last pa\u0308rit Torupilli Juss. Ro\u0303o\u0303mu teeb, et ja\u0308rjest enam leiavad ku\u0308ladesse tee tagasi piirkonna noored, keda vahepeal kool ja to\u0308o\u0308elu kaugemale viinud."}, {"text_idx": "#000027", "text": "Elva vald, Kirepi ku\u0308la. Elanikke 141"}, {"text_idx": "#000028", "text": "Kirepi ku\u0308la asub Tartumaal, Elva vallas, Elva ning Ro\u0303ngu vahel. Kirepi on 141 elanikuga hajaku\u0308la, mis asetseb laialt kahel pool Jo\u0303hvi-Tartu-Valga maanteed."}, {"text_idx": "#000029", "text": "Kirepis on a\u0308gedate ideede ja tohutu teotahtega aktiivgrupp. Hoolitame elanike turvalisusest ning suurte eesma\u0308rkide saavutamise nimel koopereerume naaberku\u0308ladega. Ku\u0308la kogukonnal on va\u0308lja kujunenud tihe koosto\u0308o\u0308 Elva valla ning Ro\u0303ngu rahvamajaga."}, {"text_idx": "#000030", "text": "Kohalikud ja la\u0308hiu\u0308mbruse inimesed vo\u0303tavad heal meelel osa korraldatavatest u\u0308ritustest, la\u0308bi mille kestab ka po\u0303lvkondade vaheline side. Oleme viimastel aastatel silma paistnud nii u\u0308le-Eestiliselt kui Euroopa mastaabis, kuna meie a\u0308gedate algatuste kaudu valmisid Tartu-Valga maantee a\u0308a\u0308rde lo\u0303busad sildid \u201eOhhoo, Ihhii, Ehhee, Juhhuu\u201d ning suutsime kuue pa\u0308evaga pu\u0308stitada Euroopa saunamaratoni rahva lemmiksauna. Vahva on teada, et peamiseks planeeringuseltskonnaks on ku\u0308las naised, ent u\u0308ha enam lu\u0308kkavad asju ka\u0308ima ka nende kaasad."}, {"text_idx": "#000031", "text": "Kirepi ku\u0308la on olnud Elva valla aasta ku\u0308la 2018 ja 2019 ning Tartumaa aasta ku\u0308la 2020."}, {"text_idx": "#000032", "text": "Saaremaa vald, Nasva alevik. Elanikke 396"}, {"text_idx": "#000033", "text": "Nasva kaluriku\u0308la su\u0308ndis 19 sajandi algul u\u0308le nasvade kulgeva postimaantee a\u0308a\u0308rde ja Saaremaa veerohkeima jo\u0303e kallastele. Nasval on mitmeku\u0308lgne side veega: see ku\u0308lgneb lo\u0303unast merega ja po\u0303hjast Mullutu-Suurlahega ning la\u0308bi ku\u0308la voolab 3,7km pikkune kahtepidi voolav Nasva jo\u0303gi. Nasva peamine tegevusharu on seotud kalanduse ja merendusega ning la\u0308bi ajaloo on ku\u0308lal olnud va\u0308ga tugev kogukondlik tegevus ja u\u0308htekuulumine. Varasemalt oli Nasva jo\u0303e kaldal kaks ko\u0303rtsi, u\u0308ks u\u0308hel pool teine teisel pool jo\u0303ge. U\u0308le 80 aasta tagasi aga sai ku\u0308la kogunemiskohaks Nasva klubi ja on seda siiani. Kuigi elanike arvu kasvuga muudeti ku\u0308la formaalselt alevikuks, on see rahva su\u0308dametes siiski sa\u0308ilinud aktiivse ja toimeka kaluriku\u0308lana. Nasval on va\u0308ga palju ettevo\u0303tteid, kes on lahkelt no\u0303us panustama kogukonna arengusse \u2013 to\u0308o\u0308kohti on siin umbes sama palju kui elanikke. Nasva on kiire arenguga elujo\u0303uline kaluriku\u0308la, ta\u0308is positiivseid ja ettevo\u0303tlikke inimesi, kes peavad oluliseks meie kultuuripa\u0308randi hoidmist ning edasi andmist. Meitel on hea elada!"}, {"text_idx": "#000034", "text": "Raplamaa: Adila ja Pihali ku\u0308lad"}, {"text_idx": "#000036", "text": "Adila ja Pihali ku\u0308lad on jo\u0303udsalt koos tegutsenud ja ku\u0308lasid arendanud ning seela\u0308bi ka valla arengusse panustanud aastast 2006, mis asutati MTU\u0308 Adila ja Pihali Ku\u0308la Selts. Seltsis tegutseb viie liikmeline juhatus, 35 aktiivset seltsi liiget ning mitmed vabatahtlikud. Oleme va\u0308ga uhked ja o\u0303nnelikud, et meie ku\u0308las on va\u0308ga palju vahvaid ja aktiivseid lapsi, kes soovivad samuti panustada ku\u0308la arengusse. Seeto\u0303ttu oleme algatanud ka Adila ja Pihali Ku\u0308la Lastekogu, mis annab ko\u0303igile lastele veelgi suurema vo\u0303imaluse olla kaasatud ku\u0308la tegemistesse. Ku\u0308las toimub aastaringselt mitmeid vahvaid u\u0308ritusi ja ettevo\u0303tmisi (jaanipa\u0308ev, ku\u0308lapa\u0308ev, vastlapa\u0308ev, no\u0303iatrall, koristustalgud, tervisepa\u0308ev \u201cAdila-Pihali liigub\u201d, u\u0308hised va\u0308ljaso\u0303idud jne), kuhu on oodatud ko\u0303ik huvilised. On ma\u0308rgata, et ku\u0308lainimesi ei heiduta vihm ega tuul ning vaatamata ilmale osaletakse u\u0308ritustel sellegipoolest aktiivselt \u2013 ko\u0303ik saab tehtud na\u0308gu naerul! U\u0308rituste korraldamisesse on kaasatud kohalikud ettevo\u0303tted ja organisatsioonid (na\u0308iteks kohalikud noortekeskused), mis to\u0303stab seela\u0308bi teadlikkust meie valla vo\u0303imalustest ning on loonud va\u0308ga hea koosto\u0308o\u0308vo\u0303rgustiku. Ku\u0308laseltsi juhatuse liikmed ka\u0308ivad iga-aastaselt erinevatel koolitustel, o\u0303ppeso\u0303itudel ja koosolekutel, et koguda tarkusi, mida ku\u0308la arengusse panustada. Samuti on ku\u0308la esindajad liikmed Kohila valla terviseno\u0303ukogus ning Raplamaa Ku\u0308lade Liidus, panustades u\u0308levallalistesse tervist edendavatesse tegevustesse ning maakondlikul tasandil ku\u0308lade arengusse. Meie moto on, et \u201cU\u0308htsuses peitub jo\u0303ud \u2013 u\u0308heskoos suudame rohkem!\u201d"}, {"text_idx": "#000037", "text": "Rakvere vald, Uhtna ku\u0308la. Elanikke 323"}, {"text_idx": "#000038", "text": "Uhtna asub La\u0308a\u0308ne\u2013 Virumaal, Rakvere vallas. Oma tugevuseks peame, et meil on kool, lasteaed, hooldekodu, raamatukogu, noortekeskus, kauplus ja erinevad to\u0308o\u0308stusettevo\u0303tted. Kokku moodustab see aktiivse kogukonna. Meil on rikas kultuurielu, pikaajalised traditsioonid- naisrahvatnts, naiskoor, mandoliinide orkester, naisseltsing ning tugev koosto\u0308o\u0308 erinavate instantside vahel. Sportimisvo\u0303imalusi kasutavad meie inimesed igal aastaajal aktiivselt, nii virgestusva\u0308ljakul, rulaplatsil, discgolfipargis, jo\u0303usaalis kui ka talvistel suusaradadel. U\u0308hisu\u0308ritustest populaarsemad on vastlapa\u0308eva ta\u0308histamine kui ka teised tervistavad ettevo\u0303tmised (loengud, to\u0308o\u0308toad jne.) Viimaste aastate traditsiooniks on kujunenud Vaba Rahva Tants 20. augustil ja 24. veebruaril lipuheiskamine ku\u0308lava\u0308ljakul. Tunneme ro\u0303o\u0303mu, et meie inimesed va\u0308a\u0308rtustavad kodukoha tegemisi, ja\u0308a\u0308nud truuks oma juurtele ja panustavad Uhtna kandi arengusse."}, {"text_idx": "#000039", "text": "Po\u0303hja-Sakala vald, Metsku\u0308la. Elanikke 162"}, {"text_idx": "#000040", "text": "Metsku\u0308la aastast 1583. Metsku\u0308las on heade mo\u0303tete ja tegudega kokkuhoidev kogukond. Meile on ta\u0308htis koos tegutsemine ja uue loomine. Traditsiooniks on saanud talgupa\u0308evade ja iga-aastaste meeleolukate jaanio\u0303htute korraldamine. Meil ei ole enam kooli, poodi ega rahvamaja, kuid meil on avalikus kasutuses oleval maa-alal vabatahtliku koosto\u0308o\u0308 ja annetuste toel valminud varjualune, uhke ku\u0308lakiik, laste ma\u0308nguala ja korvpalli ma\u0308nguplats. Metsku\u0308la on looduskaunis, heakorrastatud, erilise auraga paik, kus on hea elada ja lastel kasvada. Paljude meie inimeste kodud on leidnud tunnustust valla Kauni kodu konkurssidel, kaks talu on saanud ka Eesti Vabariigi presidendi tunnustuse. Metsku\u0308la hoiab oma rikkalikku ajaloo- ja kultuuripa\u0308randit. Ta\u0308nu kodu-uurijate (Endel Ro\u0308sler, Vaike Birk, Leonhard Pruus, Ako Luts) tegevusele on kogutud hulgaliselt materjale, millest ammutada teadmisi minevikust ja mo\u0303testada olevikku. Neid materjale kajastatakse alates 1995. aastast ku\u0308lalehe \u201eMetsku\u0308la Elu\u201c vahendusel."}, {"text_idx": "#000041", "text": "Ida-Virumaa: Kauksi ja Kuru ku\u0308lad"}, {"text_idx": "#000042", "text": "Alutaguse vald, Kauksi ja Kuru ku\u0308lad"}, {"text_idx": "#000043", "text": "Kauksi ja Kuru ku\u0308la asuvad Peipsi po\u0303hjakaldal Alutaguse vallas. Ku\u0308lad asuvad ko\u0303rvuti ja elanikud suhtlevad omavahel tihedalt, seeto\u0303ttu on ku\u0308lade koostegutsemine loomulik. Pu\u0308sielanikke on ku\u0308lades kokku 115, kuid Peipsi-a\u0308a\u0308rse puhkepiirkonnana kasvab suvel elanike arv va\u0308hemalt kaks korda. 10 aastat tagasi asutatud MTU\u0308 Kauksi Ku\u0308laselts juhatus ta\u0308idab ta\u0308na ku\u0308lavanema rolli. Nende aastate jooksul on seistud selle eest, et hoida ja suurendada kogukonna u\u0308htekuuluvustunnet la\u0308bi u\u0308histegevuste, on parendatud ku\u0308lakeskkonda heakorratalgute ja uute postkastide paigutamisega ning seistud ku\u0308laelanike ja piirkonna eest nii liigse raide kui ka bussipeatuste teemal. Oleme uhked oma ku\u0308lade u\u0308le!"}, {"text_idx": "#000044", "text": "Ka\u0308ru on va\u0308ike alevik Ja\u0308rvamaal Tu\u0308ri valla a\u0308a\u0308remail, u\u0308mbritsetud rabadest ja metsadest. Tu\u0308ri valla ja Ja\u0308rvamaa koosseisu kuulub Ka\u0308ru alates 2017.aastast. Ka\u0308ru alevit la\u0308bib Tallinn-Viljandi raudtee, millel on oluline koht Ka\u0308ru aleviku tekkes."}, {"text_idx": "#000045", "text": "Ka\u0308rus on po\u0303hikool kooliklasside ja lasteaiaru\u0308hmadega, kirik, kalmistu, raamatukogu, ko\u0303rts, muuseum, perearstikeskus ja apteek, rahvamaja koos noortetoaga, paisja\u0308rv, terviserada koos spordi- ja ma\u0308guva\u0308ljaku ning parkuurirajaga."}, {"text_idx": "#000046", "text": "Ka\u0308ru inimesed moodustavad kokkuhoidva kogukonna, mis kannab po\u0303lvest po\u0303lve kohaliku elu va\u0308a\u0308rtusi nii elukeskkonna, kultuuri kui spordi osas."}, {"text_idx": "#000049", "text": "Eesti kagunurgas on u\u0308ks va\u0308ike ku\u0308la jo\u0303e ja korstna vahel \u2013 Leevaku! Vo\u0303handu jo\u0303gi koos hu\u0308droelektrijaamaga on ta\u0308nu Juhan Smuuli \u201eJa\u0308rvesuu poiste brigaadile\u201c aastate eest toonud Leevaku ku\u0308lale tuntust kaugemalgi kui Po\u0303lvamaal. Hetkel teatakse Leevakut rohkem viktoriinides esineva ku\u0308simuse \u201eKus asub ko\u0303ige pikema korstnaga saun?\u201c ja\u0308rgi. Nii paelub peagi 100 aastaseks saav punastest tellistest endise tellisikivivabriku korsten mo\u0308o\u0308daso\u0303itjate pilke. Mo\u0303lemad ku\u0308la su\u0308mbolid annavad aimdust aga sellest, et 19. sajandil ja 20. sajandi alguses oli Leevakul eesrindlik to\u0308o\u0308stus: sae- ja jahuveski, riidevabrik, telliskivivabrik; vallakeskus, kool, ko\u0303rts ja pood. Praegu vo\u0303ib aga Leevaku ku\u0308la iseloomustada kui kauni loodusega elukeskkonda, kus po\u0303imuvad ajalooline pa\u0308rand ning ku\u0308lakogukonna ja\u0308rjepidev soov ise oma heaolu joaks midagi a\u0308ra teha."}, {"text_idx": "#000050", "text": "Leevaku ku\u0308la selts asutati 2001 aastal koos ku\u0308lavanema valimisega, aastast 2009 aitab ku\u0308la u\u0308histegevusi vedada ja rahastust leida ku\u0308la seltsist va\u0308lja kasvanud MTU\u0308 Leevakk. Ku\u0308lavanem, ku\u0308la selts ja MTU\u0308 Leevakk tegutsevad harmoonilise koosluses u\u0308histe eesma\u0308rkide nimel. Meie ku\u0308la iseloomustavad pikaajaliste traditsioonidega tegevused: 21 aastat ja\u0308rjest oleme igal suvel so\u0303itnud ku\u0308laga o\u0303ppereisile, pidanud jo\u0303ulupidusid, vastlapa\u0308evi, perepa\u0308evi ning hoidnud avatuna hu\u0308droelektrijaama muuseuminurka, lisaks on meil Leevaku ku\u0308la ba\u0308nd."}, {"text_idx": "#000051", "text": "Luhamaa nulga moodustavad ajaloolise Riia-Pihkva kivitee a\u0308a\u0308res asuvad 17 ku\u0308la. Ta\u0308na on ja\u0308a\u0308nud see Seto kultuuriruumi saareke omaette u\u0308leja\u0308a\u0308nud Setomaast \u2013 u\u0308hel pool Eesti-Vene kontrolljoon, teisel luterlik Vo\u0303rumaa. XX saj. algusaastetel jo\u0303udis Setomaale arvukalt rahvaluulekogujaid, kellest mitmed on ma\u0308rkinud, et Luhamaa elanikud paistavad muu Setomaaga vo\u0303rrelde silma arenenuma eluviisi ja a\u0308rksama mo\u0303tlemise poolest. Tugev kogukondlik u\u0308htehoidmine, kodanikuaktiivsus ja arvukad koostegemised iseloomustavad ta\u0308naseid Luhamaa inimesi. Viimased 15 aastat on ku\u0308laelu vedanud MTU\u0308 Luhamaa Ku\u0308laselts. Kogukonna algatusel on nimesiltidega ta\u0308histatud ko\u0303ik nulga ku\u0308lad, rajatud esinduslik ku\u0308laplats, kuhu selle aasta su\u0308giseks valmib uus ku\u0308lamaja. Ku\u0308lamaja ehitamine sai teoks ta\u0308nu ku\u0308laseltsi aastatepikkusele ja\u0308rjekindlale asjaajamisele ja Setomaa omavalitsuse rahalisele toele. Mo\u0308o\u0308dunud aastasse ja\u0308a\u0308b Luhamaa o\u0303igeusu kiriku va\u0308lisvoodri vahetamine ja va\u0308lisvalgustuse paigaldamine, mis tehti suuresti kogutud annetuste ja u\u0308hiskondliku to\u0308o\u0308ga. Uue algatusena on ette vo\u0303etud Luhamaa Pritsimaja projekteerimine."}]